**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos miesto strateginių sporto šakų kriterijų SĄRAŠO PATVIRTINIMO IR STRATEGINIŲ SPORTO ŠAKŲ NUSTATYMO**

2021 m. lapkričio 26 d. Nr. T1-303

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 29 dalimi ir atsižvelgdama į Klaipėdos miesto sporto tarybos pateiktą susistemintą informaciją, Klaipėdos miesto savivaldybės taryba nusprendžia:

1. Patvirtinti Klaipėdos miesto strateginių sporto šakų kriterijų sąrašą (pridedama).

2. Nustatyti, kad Klaipėdos miesto strateginėmis sporto šakomis pripažįstamos:

2.1. buriavimo sporto šaka, kuri turi senas tradicijas Klaipėdos mieste ir kuriai plėtoti reikalingos išskirtinės gamtinės sąlygos;

2.2. plaukimo sporto šaka,kuri turi aukščiausius tarptautinius reikalavimus atitinkančią infrastruktūrą, taip pat yra pagrindas, norint išmokyti vaikus, gyvenančius prie jūros, plaukti.

3. Nustatyti, kad Klaipėdos mieste dviračių sporto šaka pripažįstama strategine tik įgyvendinus dviračių treko (Kretingos g. 38, Klaipėda) rekonstrukcijos klausimus bendradarbiaujant su valstybe ir (ar) privačiais investuotojais.

4. Nustatyti, kad sporto šakas, kurių pasaulio ar Europos čempionatai nevykdomi, o vietoj jų rengiamos pasaulio ar Europos taurės varžybos, pripažįstant strateginėmis, įskaitomos šiose varžybose užimtos vietos.

5. Įpareigoti Klaipėdos miesto savivaldybės administracijos direktorių organizuoti ir patvirtinti Klaipėdos miesto strateginių sporto šakų olimpiniam ciklui sąrašą.

6. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Sporto skyriaus vyriausioji specialistė

Aistė Viršilienė, tel. 40 17 20

2021-11-23